
DR.31.10.2013 45 

  
ini dapat diagihkan dengan segera serta memohon agar pembekalan perhubungan dengan 
pusat khidmat wakil rakyat agar tidak menimbulkan salah faham semasa agihan.  

Tuan Yang di-Pertua, Parlimen Sibuti amat bertuah kerana pusat transformasi luar 
bandar (RTC) akan dibina di Pekan Bekenu. Beberapa siri perbincangan telah dijalankan 
dan saya berharap agar RTC ini dapat dimulakan pada tahun 2014 kelak. Setakat ini tapak 
telah disediakan, menanti proses seterusnya. Kami di Parlimen Sibuti mengalu-alukan 
pembukaan RTC ini dan melihat RTC sebagai pusat yang mampu mempertingkatkan hasil 
ekonomi penduduk sekitar.  

Untuk merancakkan program RTC, saya melihat sejumlah besar wang yang telah 
diperuntukkan oleh kerajaan untuk sektor pertanian sebanyak RM6 bilion. Kawasan 
Parlimen Sibuti mempunyai ramai pekebun kecil sawit dan mempunyai keluasan yang 
besar dalam penanaman sawit. Kami berharap agar peruntukan sebanyak RM243 juta 
untuk penanaman semula sawit dapat disalurkan sebahagiannya di kawasan Sibuti dan 
mana-mana tempat di seluruh Malaysia mengikuti keutamaan. Selain itu, dengan 
peruntukan yang begitu besar ini saya berharap agar pihak kerajaan dapat melaksanakan, 
memperkasakan jentera pelaksana terutama sekali jabatan pertanian dan FAMA agar 
program-program seperti ini benar-benar sampai ke sasaran. 

Tuan Yang di-Pertua, kita harus sedar bahawa keperluan memiliki rumah bukan 
sahaja penting di kawasan bandar malah rakyat di kawasan luar bandar juga penting dan 
untuk melihat keperluan memiliki rumah merupakan keperluan asas mereka.  

■1510 

 Ini kerana rumah pusaka keluarga tidak mampu menampung pertambahan jumlah 
keluarga daripada setahun ke setahun. Selain daripada kawasan luar bandar, ini juga 
mampu menjana ekonomi serta ramai pasangan muda menetap terus di kampung. Sejak 
tahun 2009, saya melihat ada meningkatnya ketara dalam pemilikan rumah mesra rakyat 
dan bantuan bina baru rumah di kawasan Parlimen Sibuti. Saya memohon agar pihak 
kerajaan memberi pertimbangan yang lebih ke kawasan-kawasan luar bandar di seluruh 
negeri Sarawak.  

 Meneruskan lagi berkenaan isu pemilikan rumah, kita sedar bahawa peningkatan 
harga rumah terlalu mendadak sejak tahun 2008. Jika hal ini berterusan, maka kadar rumah 
teres dua tingkat sekarang berharga tidak kurang daripada RM400,000 ke RM450,000 
sebuah. Kita mengharapkan pihak kerajaan memberi sepenuh perhatian agar harga-harga 
ini tidak dimanipulasikan. Bagi penduduk di kawasan bandar, saya mewakili rakyat di 
Sarawak ingin menyuarakan agar Kerajaan Persekutuan dapat membawa projek PR1MA 
ke bandar besar seperti Miri, Kuching dan Bintulu memandangkan di situlah tumpuan utama 
golongan muda bekerja dan keperluan memiliki rumah sangat-sangat diperlukan.  

 Tuan Yang di-Pertua, apabila kita hendak melihat modal insan itu akan menjadi 
seorang insan yang benar-benar penting, benar-benar maju, maka semua sekolah, SMK, 
SK, mesti dinaiktarafkan. Guru-guru yang dihantar ke sana benar-benar sudah terlatih dan 
bijak serta pandai. Kita tidak mahu bahawa guru-guru yang dihantar ke kawasan kami di 
luar bandar adalah untuk melatih mereka sahaja, kemudian itu mereka setelah dapat 
pengalaman, akan balik ke kampung masing-masing dan tidak dapat memberi penuh 
perhatian untuk mengajar di sekolah-sekolah luar bandar.  

 Oleh sebab itulah, pada Bajet 2014 ini peruntukan yang besar diberi kepada 
kementerian ini, maka sekolah-sekolah di luar bandar juga diberikan sepenuh perhatian, 
terutama sekali sekolah-sekolah di kawasan rumah-rumah panjang. Hal ini kerana sekolah-
sekolah ini sangat daif, yang dibina pada tahun 70-an dan juga rumah-rumah guru sangat 
daif. Maka, dengan itu kita memohon pihak kementerian, Yang Berhormat Menteri-menteri 
yang ada di dalam kementerian ini turun padang, pergilah kawasan-kawasan kita di luar 
bandar seperti kawasan Sibuti.  

 Saya memohon juga di Parlimen Sibuti supaya tiga buah sekolah utama, SMK 
Suai, SMK Subis dan SMK Luar Bandar untuk diberi bangunan untuk mereka mengadakan 
aktiviti iaitu kawasan mereka berkumpul di sekolah. Ini kerana sekolah ini tidak mempunyai 
bangunan dewan. Oleh sebab itulah, kita memohon tiga-tiga sekolah menengah ini ada 
dewan sendiri. Sekolah Skim Sepupok juga memerlukan perhatian untuk membina semula 
bangunan sekolah yang usang supaya menyamai standard ruang belajar yang moden 
dinikmati oleh pelajar di bandar.  



ini dapat diagihkan dengan segera serta memohon agar pembekalan perhubungan dengan pusat khidmat wakil rakyat agar tidak menimbulkan salah faham semasa agihan. Tuan Yang di-Pertua, Parlimen Sibuti amat bertuah kerana pusat transformasi luar bandar (RTC) akan dibina di Pekan Bekenu. Beberapa siri perbincangan telah dijalankan dan saya berharap agar RTC ini dapat dimulakan pada tahun 2014 kelak. Setakat ini tapak telah disediakan, menanti proses seterusnya. Kami di Parlimen Sibuti mengalu-alukan pembukaan RTC ini dan melihat RTC sebagai pusat yang mampu mempertingkatkan hasil ekonomi penduduk sekitar. Untuk merancakkan program RTC, saya melihat sejumlah besar wang yang telah diperuntukkan oleh kerajaan untuk sektor pertanian sebanyak RM6 bilion. Kawasan Parlimen Sibuti mempunyai ramai pekebun kecil sawit dan mempunyai keluasan yang besar dalam penanaman sawit. Kami berharap agar peruntukan sebanyak RM243 juta untuk penanaman semula sawit dapat disalurkan sebahagiannya di kawasan Sibuti dan mana-mana tempat di seluruh Malaysia mengikuti keutamaan. Selain itu, dengan peruntukan yang begitu besar ini saya berharap agar pihak kerajaan dapat melaksanakan, memperkasakan jentera pelaksana terutama sekali jabatan pertanian dan FAMA agar program-program seperti ini benar-benar sampai ke sasaran. Tuan Yang di-Pertua, kita harus sedar bahawa keperluan memiliki rumah bukan sahaja penting di kawasan bandar malah rakyat di kawasan luar bandar juga penting dan untuk melihat keperluan memiliki rumah merupakan keperluan asas mereka. #1510. Ini kerana rumah pusaka keluarga tidak mampu menampung pertambahan jumlah keluarga daripada setahun ke setahun. Selain daripada kawasan luar bandar, ini juga mampu menjana ekonomi serta ramai pasangan muda menetap terus di kampung. Sejak tahun 2009, saya melihat ada meningkatnya ketara dalam pemilikan rumah mesra rakyat dan bantuan bina baru rumah di kawasan Parlimen Sibuti. Saya memohon agar pihak kerajaan memberi pertimbangan yang lebih ke kawasan-kawasan luar bandar di seluruh negeri Sarawak. Meneruskan lagi berkenaan isu pemilikan rumah, kita sedar bahawa peningkatan harga rumah terlalu mendadak sejak tahun 2008. Jika hal ini berterusan, maka kadar rumah teres dua tingkat sekarang berharga tidak kurang daripada RM400,000 ke RM450,000 sebuah. Kita mengharapkan pihak kerajaan memberi sepenuh perhatian agar harga-harga ini tidak dimanipulasikan. Bagi penduduk di kawasan bandar, saya mewakili rakyat di Sarawak ingin menyuarakan agar Kerajaan Persekutuan dapat membawa projek PR1MA ke bandar besar seperti Miri, Kuching dan Bintulu memandangkan di situlah tumpuan utama golongan muda bekerja dan keperluan memiliki rumah sangat-sangat diperlukan. Tuan Yang di-Pertua, apabila kita hendak melihat modal insan itu akan menjadi seorang insan yang benar-benar penting, benar-benar maju, maka semua sekolah, SMK, SK, mesti dinaiktarafkan. Guru-guru yang dihantar ke sana benar-benar sudah terlatih dan bijak serta pandai. Kita tidak mahu bahawa guru-guru yang dihantar ke kawasan kami di luar bandar adalah untuk melatih mereka sahaja, kemudian itu mereka setelah dapat pengalaman, akan balik ke kampung masing-masing dan tidak dapat memberi penuh perhatian untuk mengajar di sekolah-sekolah luar bandar. Oleh sebab itulah, pada Bajet 2014 ini peruntukan yang besar diberi kepada kementerian ini, maka sekolah-sekolah di luar bandar juga diberikan sepenuh perhatian, terutama sekali sekolah-sekolah di kawasan rumah-rumah panjang. Hal ini kerana sekolah- sekolah ini sangat daif, yang dibina pada tahun 70-an dan juga rumah-rumah guru sangat daif. Maka, dengan itu kita memohon pihak kementerian, Yang Berhormat Menteri-menteri yang ada di dalam kementerian ini turun padang, pergilah kawasan-kawasan kita di luar bandar seperti kawasan Sibuti. Saya memohon juga di Parlimen Sibuti supaya tiga buah sekolah utama, SMK Suai, SMK Subis dan SMK Luar Bandar untuk diberi bangunan untuk mereka mengadakan aktiviti iaitu kawasan mereka berkumpul di sekolah. Ini kerana sekolah ini tidak mempunyai bangunan dewan. Oleh sebab itulah, kita memohon tiga-tiga sekolah menengah ini ada dewan sendiri. Sekolah Skim Sepupok juga memerlukan perhatian untuk membina semula bangunan sekolah yang usang supaya menyamai standard ruang belajar yang moden dinikmati oleh pelajar di bandar.